Даўят (імя)

**Даўят** (*Даўют*, *Тавят*, *Дальлят*) — мужчынскае імя і вытворнае ад яго прозьвішча **Довят**.

## Паходжаньне

Даўят або Давята (Dowyatt, Daviato) — імя германскага паходжаньня. Іменная аснова -даў(г)- (імёны ліцьвінаў Даўгерд, Даўгер, Даўмонт; германскія імёны Daugaard, Dauharjis, Damondus) паходзіць ад гоцкага daug 'годна', бургундзкага daugjis 'здольны, годны', а аснова -ют- (-ят-) (імёны ліцьвінаў Ютэль, Вілят, Карыят; германскія імёны Jutilo, Wiliatus, Cariatto) — ад гоцкага iuþa, старагерманскага joþ 'дзіцё, народзінец, нашчадак'. Такім парадкам, імя Даўят азначае «здольны нашчадак».

Адпаведнасьць імя Даўят германскаму імю Dowyatt сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў. Слушнасьць супастаўленьня імя Даўят з германскім імём Dowyatt прызнае летувіскі тапаніміст Аляксандрас Ванагас.

Варыянты імя ў гістарычных крыніцах: *Давъятъ* (умова 1219 году); *Довъяту две семици* (1440—1492 гады); *Довъяту шесть чоловековъ* (7 лістапада 1442 году); *а Довіата зятя Іанкова* (26 студзеня 1516 году); *на имя Яна Довятовича* (11 красавіка 1516 году); *на имя Янъ Довятовичъ а брат его Щастный* (12 красавіка 1516 году); *Грин Довятовичъ*, *Марко Довятовичъ*, *Станько Довъятовичъ*, *Станко Довятовичъ*, *Довъятъ Мединович*, *Бортко Товъятович*, *Довъятъ Петровичъ*, *Болтромеи Довъятовичъ*, *Володко Довъятович*, *Кгабрыял Довъятовичъ*, *Бутко Довъятовичъ* (1528 год); *пустовщын… а Довъятовщыну* (7 сакавіка 1534 году); *Довят Янович… Довят Якубович* (1537—1538 гады); *Родъ Довятовичъ*, *Стась Довятовичъ* (1567 год); *земяном повету ковенского… роду Дов’ятовичовъ от Жеимъ* (15 верасьня 1568 году); *панов Дов’ятовичов*; *Грыцъ Дов’ятович* (XVI ст.); *до земенина господаръского повету Упитского Томаша Товята* (2 траўня 1586 году); *з Доллятом* (Хроніка літоўская і жамойцкая); *Stanislaw Dowiatowicz* (1602—1615 гады); *Bałtromiej Dowiat… Józef Dowiat* (1621 год); *p. Mikołaj Dowiad* (1673 год); *Daniel Dowiad* (1690 год); *Andrey Dowiat* (12 студзеня 1714 году); *Tadeusz Dowiat* (1765 год); *Antoni Dowiatt* (1799 год); *Agata Dawiat* (1800 год); *Konstancja Dowjat* (1801 год).

## Носьбіты
* Даўят ( па 1219) — літоўскі князь
* Даўят — літоўскі баярын, які атрымаў наданьні ад вялікага князя Казімера
* Ян і Шчасны Давятавічы — літоўскія баяры, якія ўпамінаюцца ў 1516 годзе
* Грын Давятавіч — тавянскі баярын, які ўпамінаецца ў попісе войска Вялікага Княства Літоўскага 1528 году
* Марка Давятавіч — баярын Ковенскага павету, які ўпамінаецца ў попісе войска ВКЛ 1528 году
* Станька Даўятавіч — упіцкі баярын, які ўпамінаецца ў попісе войска ВКЛ 1528 году
* Станька Давятавіч — вількійскі баярын, які ўпамінаецца ў попісе войска ВКЛ 1528 году
* Даўят Медзінавіч — вялёнскі баярын, які ўпамінаецца ў попісе войска ВКЛ 1528 году
* Даўят Пятровіч — паюрскі баярын, які ўпамінаецца ў попісе войска ВКЛ 1528 году
* Балтрамей Даўятавіч — курклянскі баярын, які ўпамінаецца ў попісе войска ВКЛ 1528 году
* Валодзька Даўятавіч — бяржанскі баярын, які ўпамінаецца ў попісе войска ВКЛ 1528 году
* Габрыял Даўятавіч — тандагольскі баярын, які ўпамінаецца ў попісе войска ВКЛ 1528 году
* Буцька Даўятавіч — ясвойнаўскі баярын, які ўпамінаецца ў попісе войска ВКЛ 1528 году
* Давят Якубавіч і Давят Янавічы — жыхары Жамойцкага староства, якія ўпамінаюцца ў 1537—1538 гадох
* Балтрамей Янавіч і Ян Юр’евіч Даўютовічы — расенскія зямяне, якія ўпамінаюцца ў 1599 годзе
* Кацярына Пятроўна Даўюцевіч — расенская зямянка, якая ўпамінаецца ў 1599 годзе
* Тадэвуш Довят — шляхціч Полацкага ваяводзтва, які ўпамінаецца ў попісе 1765 году

Довяты гербаў Габданк і Грыф — літоўскія шляхецкія роды зь Віленскага, Лідзкага і Троцкага паветаў.

Довяты-Лабаноўскія — літоўскі шляхецкі род.

Давятовіч (Dowiatowicz) і Довят (Dowiatt) — прозьвішчы, зафіксаваныя ў XIX стагодзьдзі ў ваколіцах Сувалкаў.

У XVI ст. існаваў маёнтак Давятавічы (*Довятовичи*) у Жамойцкім старостве.

На гістарычнай Браслаўшчыне існуюць вёскі Даўяты Вялікія і Даўяты Малыя, у гістарычнай Прусіі — Давяты.

## Глядзіце таксама
* Даўга
* Ят

## Заўвагі

## Крыніцы

## Літаратура
* 

Катэгорыя:Мужчынскія імёны